Hlina, Alojz, poslanec NR SR (2015-03-17):
Vážený pán predsedajúci, vážené kolegyne, kolegovia, autorské práva a systém autorských práv, vlastne to, čo aj posúva svet dopredu, je dobre chránený. A je dobré, že je dobre chránený. V slušnej spoločnosti to rešpektujeme, v menej slušnej nie, no však to vieme. Nestotožňujem sa s tým, že v politike platia autorské práva. V politike v zásade neplatia autorské práva, lebo v politike by mal platiť princíp, ak je to dobré pre občana, tak to treba urobiť. Nie že to treba urobiť preto, lebo to predložil on. Čiže s tým sa nestotožňujem. Preto mi častokrát príde aj smiešne, aj keď, tie výlevy niektorých našich kolegov o ich, neviem akom, autorstve, lebo v zásade v politike to nie je podnikanie, že vymyslíte iPhone, hej. Proste to je o tom, že sú len určité možnosti, ako sa ten život dá zlepšiť. Niektoré sú viac, niektoré menej tvorivé, ale zase neni ich nespočetné množstvo. Čiže to chcem povedať na úvod. Čiže nestotožňujem sa s tým, že autorstvo niekoho. Nie. Nech sa páči, vyhraj voľby, potom si najväčším autorom. To je v poriadku. A keď nevyhráš, tak s tým, čo predkladáš, kandiduj, presvedč o tom kritickú množinu ľudí a potom to predkladaj. To je, toto je podľa mňa systém. Čiže ťažko, aj je smiešne, keď človek s nejakou podporou predkladá ústavné zákony. To je proste v zásade neúctivé a o tom budem možno hovoriť neskôr pri zákone o referende. Ale... Čiže to chcem povedať ako filozoficky, s tým sa nestotožňujem, ale v politike platí niečo také ako určitá korektnosť. Mala by platiť teda, v tých slušnejších by mala. Predstavte si jednu vec, že by pán Riapoš predložil nejaký zákon týkajúci sa, zjednodušene poviem, že vozíčkárov. Proste dúfam, že to, niečo nepokazím, ale chcem tým povedať, že teda je jasné, že pán Riapoš má s tým osobnú skúsenosť, má, proste vie o tom, predloží ho, neprejde. Ale do dvoch mesiacov sem doletí nejaký Hujer a predloží v zásade to isté, len to modifikuje. A ešte sa bije do pŕs, že aký je autorský prístup. A to je tá určitá korektnosť. To chcem len povedať, lebo tento návrh zákona v zásade v rámci toho, keď sa na tom zhodneme, tiež nemôže predložiť hocikto. Malo to fazónu, keď tento návrh, a všetci vieme, že to bol Érsekov návrh, všetci vieme, že to bol Érsekov návrh. Érsek je športovec. Viete, nie taký športovec jak tu kolega Brixi, že je na trenažéri, keď ho fotia. Tu druhý kolega cvičí aikido a potom si cvrkne. Viete, to sú takí športovci, keď ich fotia. Ale pán Érsek je skutočný športovec, skutočne športoval. Bol reprezentantom. Viete, a to je naozaj, že je to, tak by som povedal, že prislúchajúce jemu predložiť ten návrh. Ale ešte ho to nelegitimuje byť jediným. A to ma zaujímalo, ja som sa ho pýtal, lebo, viete, v tej štvorici predkladateľov je Hujer – Brixi, ktorí urobia všeličo. Pán Čaplovič si už asi buduje pomník svojej politickej histórie. Ale čo tam robí Galis? Viete. A tu som sa pýtal, lebo, že či bola aspoň snaha o určitú korektnosť v tom, že či komunikoval niekto s pánom Érsekom, vedomý si týchto, by som povedal, nastavení určitej korektnosti, určitej aspoň, tak keby som povedal, bazálnej slušnosti. Nie. Nikto s ním o tom nekomunikoval. Pán Galis by niečo mohol vedieť. Športovci by v zásade mali niečo vedieť o férovosti. Neviem, či slovanisti. Asi slovanisti nemusia. Ja neviem, ako to je, hej? Ale, pán Galis, nič v zlom, ako pridať sa do tejto skupiny, tu nechať tohto sa biť do hrude, jak ide zachraňovať olympionikov a aby tu on mudroval, že či by boli hry dobrej vôle, alebo neboli, a či to bolo tak alebo hentak, a vy sa toho zúčastňujete, vy to posväcujete? No, zadrhnite sa! O čo ide? Že teraz vlastne prijmete. A už, už tu máte dohodnuté dole v tlačovej miestnosti, že kedy ohlásite to, že jak ste vy zachránili olympionikov, neviem, čo? Nepríde vám to trošku úbohé? Trošku smiešne? Špeciálne športovci by mali mať v sebe také: okej, ak ty došiel si s tým prvý, poďme skúsiť, že čo s tým, neviem čo; vieš, politicky nemôžeš to ty urobiť, musíme. Nikto za ním nebol. Pán Galis, slovanisti nie sú, futbalisti nie sú, nemajú zmysel pre férovosť? Tu niektorí kolegovia nemajú, s tým sa ja už, kvôli tomu, že by som sa trhal zo sna, to už je, o tom viem. Ale že futbalisti, že slovanisti, že športovci ako vy, že sa dajú nahovoriť na...? To je psí kus. Naozaj toto je psí kus, lebo všetci vieme, že to je Érsekov návrh zákona. Érsek je športovec, bol športovec, čiže mu to prislúcha. Úplne fantastické by bolo, keby ste to dali vy spolu s Érsekom. A kľudne si spravte tlačovky aj tri dole, že jak ste pomohli tým zopár športovcom. Ale že to takto celé skončí, to je len výrazom toho nášho, by som povedal, až, až smiešneho niektorého nastavenia. Čiže ja skončím s tým, že ja súhlasím s týmto návrhom zákona, teda súhlasím s tým, že sa má pomôcť športovcom. S tým súhlasím. Lebo je to nelogické, aby, má to, samozrejme, nechcem sa opakovať, veľmi pozitívne, s tým súhlasím. Ale procesne, procesne mi to príde smiešne a trápne. Už keď to prejde, aspoň trošku hanby majte pri sebe, dobre? Aspoň trošku hanby.